বিশ্ব শান্তি কল্পে স্বামী বিবেকানন্দ | অনাবিল সংবাদ
বুধবার, জুলাই ১২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
বিশ্ব শান্তি কল্পে স্বামী বিবেকানন্দ
প্রকাশকাল- ১৯:০৮,জানুয়ারি ১৮, ২০১৭,মুক্ত চিন্তা বিভাগে
আশুতোষ সাহা
নরেন্দ্রনাথ দত্ত, ডাক নাম নরেন বা বিলে। ছোট বেলা থেকেই দুরন্ত-দুর্বার। নির্ভীক ও দুঃসাহসী। শৈশবকালে ভূতের নাম শুনলে অনেকের গা শিউরে ওঠে। কিন্তু শৈশবের নরেন বা বিলে ভুতকে পরোয়াই করতো না। ভূত বলে যে অতিপ্রাকৃত কিছু নেই, তা সেসময়েই কিভাবে বুঝে ফেলেছিল। নীরব নিভৃত স্থানে ভূতের নাম শুনে বন্ধুরা পালাত। কিন্তু সে গ্রাহ্যই করত না বিষয়টিকে। অনেক সময় ভূতের মুখোমুখি হতে চাইতো নরেন। ছোট বেলা থেকেই তাঁর মধ্যে কিছু বিশেষ বৈশিষ্ট্য পরিলক্ষিত হতো। যে বৈশিষ্ট্যগুলো মানবিকতা, অন্যের প্রতি সহমর্মীতায় পূর্ণ। যেমন- গরীব-দুঃখী বাড়ীতে এলে বাবা-মায়ের পরনের কাপড়-চোপড় তাদেরকে দিয়ে দিত। দরিদ্র বন্ধু-বান্ধবের পড়াশুনায় ছিল সাহায্যের মনোভাব। এমন শৈশবেই এ্যাটর্নি পিতার বিয়োগান্তর ঘটে এবং সঙ্গে সঙ্গে সাংসারিক দৈন্যতাও ঘিরতে থাকে নরেনকে। শেষাবধি কোন প্রকারে তৎকালীন সময়ে øাতক ডিগ্রিও লাভ হয় তাঁর। যদিও এমন পরিস্থিতি তবুও মনে সত্যেন্বেষনের প্রবল স্পৃহা। জগত জীবনের অন্তরালের রহস্য সন্ধানে তাঁর ব্যাপক জিজ্ঞাসা মন্।ে জাগতিক মোহ, জাগতিক লোভ-লালসায় নিঃস্পৃহ মন। উচ্চ ভাবাদর্শে সর্বদা বিচরণ করার এক অপ্রতিরোধ্য মনোবৃত্তি। তাই দেখা যায় সে সময়ের প্রখ্যাত ব্যক্তিগণের সান্নিধ্যে যেতেন ব্যতিক্রমধর্মী জিজ্ঞাসু হয়ে। মহর্ষি দেবেন্দ্রনাথ ঠাকুরও বাদ যাননি। তাঁর নিকটও নরেন্দ্রনাথ গিয়েছেন কঠিন প্রশ্ন নিয়ে। সদুত্তর মেলেনি। কিন্তু অত্যুচ্চ প্রেরণা নিয়ে এসেছেন সেখান থেকে। তাহলে বলি, নরেন্দ্রনাথ দত্তের প্রধান জিজ্ঞাসা ছিল সকল ধর্ম বলে ঈশ্বর, গড, আল্লাহ রয়েছেন। আসলে কি তাই ? এ বিশ্ব ব্র‏হ্মান্ডের সকল কিছুর নিয়ামক হিসেবে তিনি নাকি রয়েছেন অন্তরালে। আপনি কি ঈশ্বরকে দেখেছেন? এ জিজ্ঞাসা নিয়ে অনেকের কাছে গিয়েছেন। উত্তর পাননি। সবশেষে উত্তরটি পেয়েছেন প্রাতিষ্ঠানিক বিদ্যাহীন এক পূজারী ব্রা‏হ্মণের কাছে এবং যথার্থ উত্তর পেয়ে বেজায় খুশি হলেন নরেন। আর পূজারী ব্র‏াহ্ম‏ণ হলেন শ্রীরামকৃষ্ণ পরমহংসদেব। যিনি দক্ষিণেশ্বর কালী মন্দিরের পূজারী। তিনি নিজেই বলতেন, “আমি মুখ্য সুখ্যু মানুষ, তোমাদের মতো বই পড়া বিদ্যে নেই আমার।” তবে তিনি ছিলেন সরল, শুদ্ধপ্রাণ। উদাহরণ স্বরূপ- প্রভু যীশু, প্রিয় নবীজী, শ্রীকৃষ্ণ এমনিই। কিন্তু উনারা বিশ্ব বন্দিত, নন্দিত এবং পূজিত। তাঁদের ছিল অধ্যাত্ম শক্তি। শুদ্ধপ্রাণ সাধকেরা, মহা মানবেরা গভীর ধ্যানের মাধ্যমে সে শক্তি লাভ করতেন। লব্দ সে শক্তি বলে তাঁরা জগত বন্দিত হন। এ শক্তি বলেই শ্রীরামকৃষ্ণ পরমহংস নরেন্দ্রনাথ দত্তের দিব্য চক্ষু, মনোজগৎ উন্মোচিত করে দেন। শ্রীরামকৃষ্ণের পরম পরশেই পরবর্তীতে নরেন্দ্র নাথ দত্ত বিশ্বখ্যাত দার্শনিক স্বামী বিবেকানন্দে পরিণত হন। তাঁর মূল অবস্থান ছিল তিনি একজন সংসার ত্যাগী মহাপুরুষ, একজন সন্ন্যাসী। তিনি যথার্থ অধ্যাত্ম তত্ত্ব পেয়েছিলেন রামকৃষ্ণ পরমহংসের কাছে। দীন-দরিদ্র, রোগী, আর্তপীড়িতের মধ্যে যে ঈশ্বরের সর্বদা অধিষ্ঠান। তাদের সেবার্থে নিজের জীবনকে প্রবেশ করতে দেননি সাধারণ মানুষদের মতো সংসার জীবনে বা গৃহী জীবনে। আজন্ম সন্ন্যাসী স্বামী বিবেকানন্দ মানবের কল্যাণ হেতু উপায় আবিষ্কারে ঘুরেছেন সর্বত্র এবং সকল মানুষের মধ্যে যে পরম করুণাময় সেবা পেতে চান, রামকৃষ্ণ পরমহংস আবি®কৃত এ তত্ত্ব সমস্ত বিশ্ব ব্যাপি ছড়ালেন অকাতরে। সনাতন বা হিন্দু ধর্মে সন্ন্যাসীদের কোন জাত পাত থাকে না। তাই তিনি হিন্দু মুসলমান, বৌদ্ধ, খ্রিস্টান সকলের আতিথ্য গ্রহণ করেছেন প্রয়োজনে। তাঁর উদাত্ত আহবান, “সৎ হও এবং অন্যকে সৎ হতে সাহায্য কর, এর মধ্যেই ধর্ম নিহিত।” মানব সেবা বা কল্যাণ বিভিন্ন উপায়ে হতে পারে। যেমন- শিক্ষা, স্বাস্থ্য, ত্রাণ দান, মৌখিক সৎ পরামর্শের মাধ্যমে। বিশ্ব শান্তিতে উল্লেখিত উপায়গুলোর মধ্যে সর্বশেষ উপায়টি অন্যতম। ক্ষুদ্র পিপীলিকা থেকে সর্বশ্রেষ্ঠ মানুষ পর্যন্ত সকলেই শান্তির অন্যতম প্রত্যাশী। আর এ শান্তির শ্রেষ্ঠ সোপান হল সকল জীবের মধ্যে স্রষ্টার অন্তর্নিহিত উপস্থিতি অনুভব করা। প্রতিটি মানুষের মধ্যে যে পর্যন্ত না এ অনুভব আসবে, ততদিন পর্যন্ত হানাহানি, একে অন্যের ক্ষতি করার প্রয়াস চলবে। মানুষের ভেতরের অন্তর্নিহিত দেবত্বের বিকাশ সাধনের প্রয়াসেই বিবেকানন্দের জীবন পরিগ্রহ। তাঁর জীবনের সমুদয় কর্ম সম্পাদনের শ্রেষ্ঠ নিদর্শন তাঁর লেখা গ্রন্থ, ‘ঞযব পড়সঢ়ষবঃব ড়িৎশং ড়ভ ংধিসর ারাবশধহধহফধ’ স্বামী বিবেকানন্দের লেখা ‘বাণী ও রচনা’ মানুষকে জগত জীবন রহস্যের দ্বার প্রান্তে নিয়ে যায়। গুরু রামকৃষ্ণ পরমহংসের অভিপ্রায়ে বিভিন্ন রামকৃষ্ণ মিশনে শিক্ষা, স্বাস্থ্য সম্পর্কিত প্রতিষ্ঠান গড়ে উঠছে মানবের সেবাকল্পে। আর সে সব প্রতিষ্ঠানে ধর্ম-বর্ণ নির্বিশেষে সেবা গ্রহণ করছেন নররূপী নারায়নগণ। ১৮৬৩ খ্রিস্টাব্দের বার জানুয়ারি স্বামী বিবেকানন্দের জন্ম কলকাতার সিমুলিয়া পল্লীর সম্ভ্রান্ত এক পরিবারে। অধ্যাত্ম মহামানব রামকৃষ্ণ পরমহংসের শিষ্যত্ব গ্রহণ পূর্বক বিশ্বখ্যাত স্বামী বিবেকানন্দে তিনি উপনীত। উনিশ জানুয়ারি তাঁর জন্ম তিথি উদ্যাপিত হচ্ছে বিশ্বের বিভিন্ন স্থানে। এ প্রেক্ষিতেই অপরিপক্ক জ্ঞানে বিশাল এ মনীষীকে নিয়ে ক্ষুদ্র এ লেখার অবতারণা। কবি গুরুও বলেছিলেন “বিবেকানন্দের মধ্যে সব কিছুই ইতিবাচক, নেতিবাচক কিছু নেই।” আরো বলেছিলেন, “ভারতবর্ষকে যদি জানতে চাও, বিবেকানন্দকে স্টাডি কর।” আমাদের জাতীয় অধ্যাপক কবীর চৌধুরীও লিখেছিলেন, “বিবেকানন্দ শুধু বাংলা ভাষা নয়, ইংরেজি ভাষারও নিপুন কারিগর।” এমনিই ছিল তাঁর প্রজ্ঞা। আমাদের ঢাকার এক কলেজেও তিনি বক্তৃতা করেছিলেন। নারায়নগঞ্জের সাধু নাগ মহাশয়ের বাড়িতে পদার্পণ করেছিলেন স্বামীজী। যা আমাদের পরম সৌভাগ্য। যুব সম্প্রদায়ের সুপ্ত প্রাণকে জাগানোর জন্য তাঁর তেজোদীপ্ত আহ্বান, “ওঠ, জাগো, লক্ষ্যে না পৌঁছানো পর্যন্ত সামিও না।” বৃটিশ ও বিভিন্ন বিদেশি শাসনে পদপিষ্ট তৎকালীন ভারত বর্ষকে উদ্ধারের জন্য আজীবন কাজ করে গেছেন এ মনীষী। গার্হস্থ্য জীবন গ্রহণ পূর্বক যারা জগত কল্যাণের জন্য কাজ করেন, তাদের মধ্যে কিছুটা হলেও পিছুটান থাকে। কিন্তু স্বামী বিবেকানন্দ সম্পূর্ণ মুক্ত পুরুষ। তাই তাঁর সকল বাণী, সকল লেখনীতে অনল প্রবাহ যা মানব মনকে করে অগ্নি øাতের শুচিশুভ্র। পৃথিবীর বিভিন্ন উচ্চ শিক্ষা প্রতিষ্ঠানে চলছে তাঁর উদ্ভাবিত তত্ত্বের ওপর ব্যাপক গবেষণা। শিক্ষা সম্বন্ধে তিনি বলেছেন, “মস্তিষ্কে এক গাঁদা তত্ত্বের ঘুরপাক খাওয়াই শিক্ষা নয়, শিক্ষা হল মনুষ্যত্ব বিকাশের প্রয়াসই শিক্ষা।” যে শিক্ষায় তা করে না সে শিক্ষা শিক্ষাই নয়। ১৮৯৩ খ্রিস্টাব্দে আমেরিকার চিকাগোয় বিশ্ব ধর্ম সম্মেলনে মানবতা, সহিষ্ণুতা এবং শান্তির যে অমিয় বাণী প্রকাশ করেছিলেন, তা বিশ্ব ব্যাপী প্রশংসিত হয়েছিল। তিনি কোন দেশ, জাতি, সম্প্রদায়ের, ধর্মের হয়ে বক্তৃতা করেননি। তিনি সর্বজনীন, সকলের হয়ে শান্তির কথা বলে হয়েছিলেন বিশ্বখ্যাত। উদ্দেশ্য মহত হলে কার্যও শত ভাগ সফলতা পায় এবং তা হয়ে ওঠে প্রভাযুক্ত। যে প্রভায় আলোকিত হয় এ বিশাল জগত সংসার। বিশ্বধর্ম সম্মেলনে অত্যুচ্চ সম্মানিত হয়ে স্বদেশে প্রত্যাবর্তন করেছিলেন বিজয়ীর বেশে এবং স্বদেশ বাসীও সে ভাবেই বিপুল সংবর্ধনায় এ বীর সন্ন্যাসীকে বরণ করেছিলেন প্রাণের সর্বোচ্চ ভালোবাসায়। মাত্র উনচল্লিশ বছর বয়সে দেশ প্রেমিক, মানব প্রেমিক, সন্ন্যাসী স্বামী বিবেকানন্দ নশ্বর দেহ ত্যাগ করে পরম ধামে গমন করেন। তাঁর মূল বক্তব্য ছিল প্রত্যেকের চরিত্র গঠনের ওপর। তিনি বলতেন সচ্চরিত্রই তোমাকে বজ্রদৃঢ় প্রাচীর ভেদ করে কাঙ্খিত লক্ষ্যে পৌছাবে। “অপরকে ভালোবাসাই ধর্ম, অপর কে ঘৃনা করাই পাপ।” এ তাঁর মহাবাণী। আমরা সন্ন্যাসী বিবেকানন্দকে সশ্রদ্ধ প্রণতি নিবেদন করছি এবং তাঁর বিখ্যাত বাণী “বিবাদ নয়, সহায়তা, বিনাশ নয় পরস্পরের ভাবগ্রহণ, মত বিরোধ নয় সমন্বয়ও শান্তি।” তা উল্লেখ করে এ লেখার সমাপ্তি টানছি। পৃথিবীর সকল প্রাণী সুখী হোক, এ প্রার্থনা রইলো কর্মবীর সন্ন্যাসীর কাছে। প্রধান সহকারী কলমাকান্দা ডিগ্রি কলেজ
কলমাকান্দা, নেত্রকোণা।
Comments Off on বিশ্ব শান্তি কল্পে স্বামী বিবেকানন্দ
← আয়ারল্যান্ডে কোন সাপ নেই
যৌন মিলনের আগে মাদক নেওয়া উচিত কি? →
সাম্প্রতিক সংবাদ
২০ বছর পর কাজল
ইলিয়াসের স্ত্রী লুনাকে লন্ডন যেতে ফের বাধা
মঙ্গলে প্রাণী বাঁচবে ৬৮ দিন!
প্রেমের প্রস্তাবে সাড়া না দেয়ায় স্কুলছাত্রীকে মারপিট
মাশরাফির বিকল্প নেই
প্রথম বিবাহিত মুসলিম সমকামী যুগলের একজন বাংলাদেশি জাহেদ
যৌনজীবনকে আরো রোমাঞ্চকর করবে আয়না‍!
ভারতে গবাদি পশু জবাই নিষেধাজ্ঞা আইন স্থগিত সুপ্রিম কোর্টের
মিতু হত্যা: তদন্ত কর্মকর্তার কার্যালয়ে বাবুল আক্তার
প্রধান কোচ শাস্ত্রী: বোলিংয়ে জহির খান
সুইস ব্যাংকে অর্থ পাচারের পরিমাণ ‘বাস্তব সম্মত’ নয়: অর্থমন্ত্রী
ধুনটে খেয়া পারের সমস্যায় ভোগান্তিতে শিক্ষার্থী
মুক্তামনির চিকিৎসার দায়ভার নিলেন প্রধানমন্ত্রী
বাঘাইছড়িতে ৩শ পিচ ইয়াবাসহ মাদক ব্যবসায়ী আটক
সেই পুরনো পাণ্ডুলিপি থেকে শব্দগুলো বলছে কিছু ডেকে।
রাজশাহী ও চলনবিলের সংবাদ
প্রেমের প্রস্তাবে সাড়া না দেয়ায় স্কুলছাত্রীকে মারপিট
ধুনটে খেয়া পারের সমস্যায় ভোগান্তিতে শিক্ষার্থী
উপজেলা চেয়ারম্যান ও নবাগত ইউএনও কে শুভেচ্ছা জানিয়েছে স্বাধীনতা শিক্ষক পরিষদ
ইছামতি নদী উদ্ধার আন্দোল এর সভা অনুষ্ঠিত
ই-নথি ব্যবস্থাপনায় ৬৪ জেলার মধ্যে পাবনা শ্রেষ্ঠ
পাবনা জেনারেল হাসপাতালে স্টুডেন্ট নার্স ও ইন্টার্নি চিকিৎসকের মধ্যে মারামারি
ধুনটে বিশ্ব জনসংখ্যা দিবস পালিত
গোদাগাড়ীতে মুসলিম ছাত্রীকে নিয়ে হিন্দু ছাত্রের পলায়ন’ছাত্রী আটক
রাবি সাংবাদিক মারধরকারীদের বহিষ্কারের আবেদন
রাবি ছাত্রলীগের চারজনসহ অজ্ঞাত ৮-১০ জন নেতার নামে এবার মামলা করলো দেশ ট্রাভেলস
রাজশাহী শিক্ষাবোর্ডে বিধি ভেঙ্গে দুর্নীতিবাজদের পদোন্নতি
বাগমারায় বঙ্গবন্ধু সৈনিক লীগের কমিটি গঠন
রাবির বাস চলাচলে পরিবর্তন ১৬ জুলাই থেকে
ইছামতি নদী রক্ষায় ১৯ দপ্তরে বেলার আইনি নোটীশ
রাবিতে সাংবাদিক নির্যাতনে মামলা, সহকর্মীদের মানববন্ধন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০